વઢવાણ નગરપાલિકામાં કોન્ટ્રાક બેઝ પર કામ કરતા 135 મહિલા સફાઇ કામદારોને ચાર માસનો ૫ગાર મળ્યો ન હતો. આથી મહિલા સફાઇ કામદારોએ નગરપાલિકામાં અનેકવાર રજૂઆત કરવા છતાં કોઇ નિર્ણય ન આવતા મંગળવારે કલેક્ટર કચેરીએ દોડી આવી જિલ્લા કલેક્ટર કે.રાજેશ ને આવેદનપત્ર આપી યોગ્ય કરવા રજૂઆત કરી હતી. આ ઉપરાંત ચડત પગાર અને ઇપીએફની રકમ તાત્કાલીક ચુકવવામાં નહીં આવે તો આગામી સમયમાં નાછુટકે આંદોલન કરવાની મહિલાઓએ ચીમકી આપી હતી. આ બાબતની ગંભીરતા લઇ પાલિકા તંત્ર દ્વારા સફાઇ કામદારોનો બે માસનો પગાર કરી નાંખ્યો હતો.